Bonaventura Bagnoregiokoa

Bonaventura Bagnoregiokoa edo San Bonaventura, jaiotze izena Giovanni di Fidanza (Bagnoregio, Aita Santuen Lurraldea, 1221 aldean - Lyon, 1274ko uztailaren 15a) italiar teologoa izan zen.

 Bizitza 
1243an egin zen frantziskotarra. Parisen egin zituen ikasketak, eta filosofia eta teologia irakaslea izan zen bertan. Frantziskotarren nagusi aukeratu zuten 1256an, eskaleen alde jardun zuen, eta bere ordenan gatazkan ari ziren aurkako joerak elkarganatzen saiatu zen. Gregorio X.ak Albanoko apezpiku izendatu zuen lehenbizi eta kardinal gero (1273). 1274an, aitasantutzaren ordezkari gisa joan zen Lyongo kontziliora, eta bertan hil zen.

Doctor seraphicus deitua, Erdi Aroko teologorik garrantzitsuenetakoa izan zen. Filosofo eta mistikoa, San Agustinen pentsamenduaren ildotik jardun zuen. Idatzi zituen obra nagusiak Breviloquium, Itinerarium mentis in Deum, Legenda sancti Francisci eta Soliloquium de quatuor mentalibus exertitiis dira.

 Erreferentziak 

 Kanpo estekak 

 Bitoriano GANDIAGA: «San Bonabentura» Gandiaga.com

Kategoria:Italiako teologoak
Kategoria:Erromatar Eliza Katolikoko santuak
Kategoria:Santu anglikanoak
Kategoria:Latinezko filosofoak
Kategoria:Erdi Aroko latinezko idazleak
Kategoria:Gizon filosofoak
Kategoria:XIII. mendeko filosofoak
Kategoria:Italiako frantziskotarrak
Kategoria:Eskolastikoak
Kategoria:Apezpiku frantziskotarrak
Kategoria:Kardinal frantziskotarrak